paragraph_text: Kahaber (Kaha) Kaladze (gruz. კახაბერ (კახა) კალაძე) (Samtredia, 27. veljače 1978.), popularno nazvan Kaha, gruzijski je umirovljeni nogometni reprezentativac. Nastupao je za klubove Dinamo Tbilisi i Dinamo Kijev prije odlaska u talijansku Serie A, u A.C. Milan. S transferom od 16 milijuna eura postao je najskuplji gruzijski igrač u povijesti. U Milanu je igrao defenzivnog veznog ili lijevo krilo prije nego što se premjestio u obranu, na poziciju koju je igrao u prijašnjim klubovima.